पुनियाल

अगर आप भारत के उत्तराखंड राज्य की बाराकोट तहसील में स्थित इसी नाम के गाँव पर जानकारी ढूंढ रहें हैं, तो पुनियाल, बाराकोट तहसील वाला लेख देखें

पुनियाल या पूनयाल (, Punial या Punyal) पाक-अधिकृत कश्मीर के गिलगित-बलतिस्तान क्षेत्र के ग़िज़र ज़िले की एक घाटी है। प्रशासनिक दृष्टि से यह ग़िज़र ज़िले की एक तहसील है। इसका प्रशासनिक मुख्यालय गाहकूच है, जो ग़िज़र ज़िले की राजधानी भी है। पुनियाल वादी की ऊँचाई ५,००० से ९,००० फ़ुट के बीच में है और यह कई पर्यटकों को आकर्षित करती है। पहले ज़माने में यह एक रियासत हुआ करती थी इसलिए इसे कभी-कभी आज भी 'पुनियाल रियासत' या 'पुनियाल जागीर' बुला दिया जाता है।

लोग 
पुनियाल के अधिकतर लोग शीना भाषा बोलने वाले शिया मुस्लिम हैं जो इस्माइली शाखा से सम्बन्ध रखते हैं। इस क्षेत्र पर कभी चित्राल के राजा का क़ब्ज़ा हो गया था और तब यहाँ कुछ सुन्नी परिवार भी आ गए थे जो राजपूत समुदाय के हैं। शिया और सुन्नी अलग-अलग क़ब्रिस्तानों का प्रयोग करते हैं।

इन्हें भी देखें 
 यासीन वादी
 ग़िज़र ज़िला

सन्दर्भ 

पाकिस्तान प्रशासित कश्मीर
ग़िज़र​ ज़िला
गिलगित-बल्तिस्तान